**Lockheed Martin X-56** er et ubemannet modulært eksperimentfly bygd av Lockheed Martin Skunk Works på oppdrag fra USAs flyvåpens forskningsavdeling (AFRL - Air Force Research Laboratory). Flyet fikk X-betegnelse i februar 2012 og er en del av AFRL's MAD-program (**M**ulti-Utility **A**eroelastic **D**emonstration). Prosjektet er et samarbeid mellom AFRLs Air Vehicles Directorate, NASA og Lockheed Martin. X-56A har fått tilnavnet MUTT som er et akronym for **M**ulti-**U**tility **T**echnology **T**estbed. Flyet er konstruert for å lett kunne bytte vinger, og har forsterkninger midt på halen for å eventuelt kunne få påmontert en ekstra motor. Det er også bygd for å kunne tåle påkjenningene forårsaket av flutter.

Historie
--------

X-56A tar av på jomfruturen 26. juli 2013.
X-56B klargjøres for sin første flyvning i 2021
Første flyvning fant sted 26. juli 2013 ved NASAs Dryden Flight Research Center på Edwards Air Force Base i California. Under den første flyvningen fløy X-56A i lav høyde i omtrent 14 minutter mens ingeniørene kontrollerte flyets manøvreringsdyktighet ved ca 130 km/t. Hastighetssensorer ble kalibrert opp mot GPS-målinger og manøvrerbarheten ved 110 km/t ble utprøvd under innflyvning til landing. Flyet oppførte seg som forventet, og testflyvningen ble betegnet som en suksess. Den første flyvningen ble utført med konvensjonelle stive vinger. I oktober hadde flyet gjennomført åtte testflyvninger og fullført første fase. Blant annet ble støtdemperkonfigurasjonen på nesehjulet modifisert for å få bukt med hopping og gynging på bakken. Neste fase var å begynne med elastiske vinger og aktiv flutterdemping. Dette ble utført i 2014. Testprogrammet for X-56A ble avsluttet i 2019.

Det var 452. Flight Test Squadron, som er en avdeling av 412. Test Wing som utførte flyvåpenets testflyvninger. Disse flyvningene foregikk ved den nordlige delen av flybasen (North Base).

Flyet ble etter dette - som planlagt - overført til NASA. Det fikk nye vinger, men beholdt selve flykroppen. Det modifiserte flyet fikk benevnelsen X-56B, og første flyvning fant sted 19. april 2021 ved NASAs Armstrong Flight Research Center. Flyvningene foregår i samarbeid med Northrop Grumman.

Formål
------

X-56 skal undersøke fenomenet flutter som er resonanssvingninger i flyets bære- eller kontrollflater skapt av luftstrømmer (ikke ulikt fenomenet som førte til at broen over Tacoma Narrows kollapset i 1940). Ved å kunne prøve forskjellige vinger med ulik utforming og resonanse-karakteristikker håper forskerne på å forstå aerodynamiske prinsipper for flutter-demping av vide og tynne (og dermed fleksible) vinger som skal brukes i framtidens bemannede og ubemannede droner og rekogneseringsfly. Etter at flyvåpenets testprogram var fullført ble X-56A overført til NASA for videre testing.

Design
------

Flyet er bygd som en Blended Wing Body som er en slags mellomting mellom flyvende vinge og deltavinge - ikke ulikt eksperimentflyet Boeing X-48. Det er også utstyrt med fallskjermsystem for å berge flyet dersom det under testen kommer helt ut av kontroll. X-56 har fast trepunkts landingsunderstell med hjul. Vingene som skal brukes i flutter-testing vil inneholde vann som kan flyttes til forskjellige kammer for å fremprovosere flutter.

Spesifikasjoner
---------------

**Dimensjoner**

* **Mannskap:** Ubemannet
* **Lengde:** 2,3 m
* **Vingespenn:** 8,5 m
* **Høyde:** ukjent
* **Vingeareal:** variabelt m2
* **Vekt tom:** 218 kg
* **Maksimal startvekt:** ukjent kg

**Ytelse**

* **Motor:** 2stk JetCat P400 turbojet
* **Skyvekraft:** 0,23 kN (pr. motor)
* **Toppfart i plan flukt:** 277 km/t
* **Rekkevidde:** ukjent km
* **Maksimal flyhøyde:** ukjent

Referanser
----------

1. ↑  Wright-Patterson Air Force Base: AFRL flight research vehicle designated X-56A (publisert 27. februar 2012) Arkivert 16. januar 2014 hos Wayback Machine. Besøkt 20. mars 2015
2. ↑  Wright-Patterson Air Force Base: X-56A technology demonstrator achieves first flight. (publisert 31. juli 2013) Arkivert 5. oktober 2013 hos Wayback Machine. Besøkt 20. mars 2015
3. ↑  Aviation Week: X-56A Getting New Wings For First Flutter Testing (publisert 2. oktober 2013) Arkivert 15. oktober 2013 hos Wayback Machine. Besøkt 20. mars 2015
4. ↑  Defense Update: New X-Drone to Test Advanced Wing Design for Future HALE UAS. Besøkt 20. mars 2015
5. ↑  NASA: X-56B Begins New Flight Series *(av Laura Newton, publisert 6. mai 2021)* Besøkt 12. juli 2023

Kilder
------

* Lockheed Martin: X-56A Besøkt 2. februar 2020
* Military Factory: Lockheed Martin X-56A (MUTT) Besøkt 2. februar 2020
* Aviation Week: X-56A To Begin Active Flutter-control Tests (publisert 2. august 2013) (Abonnement påkrevet) Besøkt 2. februar 2020

Eksterne lenker
---------------

* (en) Lockheed Martin X-56 – kategori av bilder, video eller lyd på Commons Rediger på Wikidata
* (Youtube) - NASA Armstrong Flight Reasearch Center: X-56- The Future of Flight- Part 1: Active Controls (publisert 7. februar 2018) Besøkt 2. februar 2020

| * v
* d
* r
USAs X-fly (eksperiment-fly) |
| --- |
| 
* X-1
* X-2
* X-3
* X-4
* X-5
* X-6
* X-7
* X-8
* X-9
* X-10
* X-11
* X-12
* X-13
* X-14
* X-15
* X-16
* X-17
* X-18
* X-19
* X-20
* X-21
* X-22
* X-23
* X-24
* X-25
* X-26
* X-27
* X-28
* X-29
* X-30
* X-31
* X-32
* X-33
* X-34
* X-35
* X-36
* X-37
* X-38
* *X-39*
* X-40
* X-41
* X-42
* X-43
* X-44
* X-45
* X-46
* X-47
* X-48
* X-49
* X-50
* X-51
* *X-52*
* X-53
* X-54
* X-55
* X-56
* X-57
* *X-58*
* X-59
* X-60
* X-61
* X-62
* *X-63*
* *X-64*
* X-65
* X-66

 |